L'alboraier Vicente Engasa Martínez, campió d'Espanya d'Hoquei en Linia per tercer any consecutiu
05 de juliol de 2024

Vicent Engasa Martínez, alboraier de 17 anys, s'ha proclamat amb el seu equip Campió d'Espanya d'Hoquei en Linia per tercer any consecutiu. Ho ha fet el passat 30 de juny a Bilbao, dins de la categoria Júnior, confirmant el seu talent després de recollir el mateix or en 2023 (Juvenil) i 2021 (Infantil) i aconseguir la platja en 2019 (Aleví).

No és l'únic gran assoliment que ha aconseguit amb el seu equip enguany: també s'han fet amb l'or en la Lliga Regular i la Lliga Autonòmica Júnior i Sènior. El títol se suma a la citada tremenda trajectòria dels últims anys, que confirma un gran talent i treball durant tota la seua vida.

I és que Vicent Engasa Martínez va començar als 4 anys a patinar, demostrant que aquest esport anava a formar part de la seua vida. Amb 7 anys va descobrir que podia jugar a hoquei en línia, començant la seua trajectòria l'any 2014 en el Club Skulls d'Almàssera. En aquesta etapa, va aconseguir diversos títols, entre ells Copes Federació, Lligues Autonòmiques i un parell de Campionats d'Espanya.

En 2022 va decidir fer un salt i formar part del HCC Castelló, un equip que, malgrat portar molts anys junts, el van acollir amb els braços ben oberts i ho van integrar amb facilitat, sent sempre un jugador tan volgut pels seus companys que el criden "Engui". De fet, és l'encarregat de portar l'orxata quan guanyen, expliquen els seus familiars.

"Hem de celebrar les incansables victòries de Vicent", celebra l'alcalde. "Vull destacar el seu esforç diari, compaginant estudis amb entrenaments diaris i partits els caps de setmana. Tenim un incomptable nombre de veïns i veïnes que són estreles de l'esport", explica Miguel Chavarría.